KWV sal volkome van verwoestende brand herstel | Netwerk24
KWV sal volkome van verwoestende brand herstel
Die KWV-aanleg in Kholerstraat het miljoene rande in skade gely, maar sy versekeraar het die eis in beginsel toegestaan. Geen vuilspel word vermoed nie.
Die Drankreus KWV is ná die rampspoedige brand by sy perseel in November verlede jaar meestal ongedeerd gelaat.
Die brand het waarskynlik miljoene rand se skade by die aanleg in Kohlerstraat veroorsaak.
Verlede jaar was ook KWV se eeufeesjaar.
Teen die derde week van Desember was die versekeraar se forensiese verslag voltooi, maar is weens standaardpraktyk nie aan KWV bekendgemaak nie.
Volgens KWV is hy wel mondelings ingelig dat daar geen bevinding was rakende kwaadwillige brandstigting of nalatigheid nie en die versekeraar het die eis in beginsel toegestaan.
Die maatskappy sê ’n deeglike proses om die uiteindelike skade te bepaal, word nou deurgevoer en dit sal teen einde Februarie afgehandel wees. ’n Voorlopige bedrag is reeds uitbetaal en opruimingswerk is teen einde Desember voltooi; die siviele werk aan strukture en die dak sal in Februarie begin en sekere toerusting is ook reeds bestel. “Ons verwag om teen einde Julie gedeeltelik operasioneel en teen einde Oktober ten volle operasioneel te wees,” het die maatskappy gesê.
*The alcohol giant KWV will recover completely from the devastating fire. By the third week of December, the insurer’s forensic report had been completed but, as is standard practice, was not disclosed to KWV. According to KWV, it was verbally informed that there was no finding of arson or negligence, and the insurer therefore granted its claim in principle.